Radži Aleksandrovičius

Radžis Aleksandrovičius (g. 1987 m. vasario 14 d. Panevėžyje) – čigonų kilmės Lietuvos dainininkas, „Dainų dainelės“ laureatas, LNK televizijos rengto realybės šou „Kelias į žvaigždes 2“ dalyvis, patekęs į finalinį etapą (kuriame pralaimėjo dainininkui Merūnui).

Biografija 
Gimė įkalinimo įstaigoje, kur laisvės atėmimo bausmę atliko jo motina. Atsisakius jį auginti, Radži vėliau augo vaikų namuose. Yra laimėjęs „Dainų dainelėje“.

2006 m. dalyvavo LNK muzikiniame realybės šou „Kelias į žvaigždes 2“. Jame pasižymėjo kaip temperamentingas žmogus, dažnai konfliktuodavęs su kita šou dalyve Agne.

Išleido albumą „Ką daryt“, kuriame skamba 15 jo dainų. Iš jų – du duetai su Viliumi Krivicku „Dzin dzilin Kalėdos“ bei Agne „Verksi tu“.

2008 m. visą sausio mėnesį portalo „Delfi“ skaitytojai iš visų Lietuvos atlikėjų rinko pačius blogiausius „Bambuko“ nominacijoms. Mėnesio gale paaiškėjo, kad Radži surinko daugiausia balsų kartu su Minedu ir Eugenijumi Ostapenko. Po vėlesnių balsavimų šiose nominacijose Radži užėmė 3-ąją vietą bei dar laimėjo „Bambuko“ didžiausios Lietuvos muzikinės blogybės apdovanojimą, kurį jam paskyrė autoritetinga komisija, sudaryta iš daugiau kaip 30 muzikos profesionalų. Į „Bambukų“ apdovanojimų ceremoniją Radži atvykti atsisakė.

Tų pačių 2008 m. pradžioje dalyvavo LNK rengtame muzikiniame projekte, kuriame rungėsi visų 3 realybės šou „Kelias į žvaigždes“ dalyviai, suskirstyti į tris komandas po tris (iš kiekvieno šou po vieną). Radži pateko į vieną komandą su Vudžiu ir Evelina.

2008 m. dalyvavo LNK muzikiniame projekte „Žvaigždžių duetai“. Jo partnerė buvo televizijos laidų vedėja Livija Gradauskienė, tačiau šis duetas komisijos ir žiūrovų balsais projektą paliko nesulaukęs finalo. 2008 m. internetinio portalo „Klubas“ surengtuose „Metų įžymybės“ rinkimuose Radži surinko 28697 balsus ir užėmė 1 vietą.. 2016 m. Žvaigždžių duetuose Radži ir Laisva surinko 19000 balsų ir užėmė 1 vietą.

Diskografija

Šaltiniai

Nuorodos 
 „Kelias į žvaigždes 2“ svetainė apie Radžį 
 music.lt puslapis

Kelias į žvaigždes dalyviai
Lietuvos dainininkai